|  |  |  |
| --- | --- | --- |
| LogoKal  **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΚΑΛΛΙΘΕΑΣ** | | **Καλλιθέα 23/4/2020**  **Αρ.πρωτ: 16605** |
| Γραφείο :  Ταχ. Διεύθ. :  Τηλέφωνο : | Εντεταλμένου Δημοτικού Συμβούλου για θέματα Παιδείας  Φιλαρέτου 108, 176-76  2109589569,2109589635 |
| Email : kalogeropoulosk.1971@gmail.com | | **ΠΡΟΣ: ΔΙΕΥΘΥΝΤΕΣ ΛΥΚΕΙΩΝ ΓΥΜΝΑΣΙΩΝ**  **ΚΑΙ ΔΗΜΟΤΙΚΩΝ ΣΧΟΛΕΙΩΝ**  **ΔΗΜΟΥ ΚΑΛΛΙΘΕΑΣ** |

**ΘΕΜΑ: < ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ>**

Σεσυνέχεια του με αρ.πρωτ.16176/15-4-2020 εγγράφου μας, σας ενημερώνουμε ότι για την παροχή ψηφιακού εξοπλισμού (tabletς), στους μαθητές των σχολείων σας, θα πρέπει οι οικογένειες τους να ανήκουν σε μια από τις παρακάτω κατηγορίες :

1.Δικαιούχοι ΚΕΑ (Κοινωνικό Εισόδημα Αλληλεγγύης).

2.Δικαιούχοι Κοινωνικών Προγραμμάτων του Δήμου μας(Δικαιούχοι Δώρο επιταγών Χριστουγέννων και Πάσχα).

3.Οικογένειες με χαμηλό ετήσιο οικογενειακό εισόδημα(5.000 ευρώ συν 1.500 ευρώ για κάθε επιπλέον άτομο), άνεργοι, πολύτεκνες οικογένειες και οικογένειες με άτομα με ειδικές ανάγκες.

Δικαιολογητικά για κάθε κατηγορία τα οποία θα πρέπει να προσκομισθούν:

1.Για τους δικαιούχους Κ.Ε.Α.

Ολόκληρη η εγκεκριμένη αίτηση του Κ.Ε.Α.

2.Για τους μη δικαιούχους Κ.Ε.Α.

α. Εκκαθαριστικό Εφορίας, Φορολογική Δήλωση(Ε1) και (Ε9) αν δεν υπάρχει ακίνητο Ε9 μηδενικό, και (Ε2) για όσους διαθέτουν παραπάνω από ένα ακίνητο.

β. Βεβαίωση ανεργίας σε ισχύ από τον ΟΑΕΔ.

γ. Πιστοποιητικό αναπηρίας σε ισχύ από την αρμόδια επιτροπή των Κ Ε Π Α.

δ. Πιστοποιητικό οικογενειακής κατάστασης (του τελευταίου τριμήνου) και αποδεικτικό επιμέλειας των παιδιών σε περίπτωση διαζυγίου ή διάστασης γονέων.

Σας παρακαλούμε για την ενημέρωση των μαθητών σας και τη συγκέντρωση των παραπάνω στοιχείων σε κλειστό φάκελο, στον οποίον θα αναγράφεται το όνομα του μαθητή και το σχολείο του, έως την Τετάρτη 29/4/2020 και να μας ενημερώσετε σχετικά στο email : paideia@kallithea.gr.

Τη Πέμπτη 30/4/2020 θα παραδώσετε τους φακέλους σε υπάλληλο του Δήμου, ο οποίος θα περάσει από το σχολείο σας και θα τους παραδώσει στο Τμήμα Υγείας και Κοινωνικής Μέριμνας του Δήμου μας.

Ευχαριστούμε εκ των προτέρων για τη συνεργασία.

**Ο ΕΝΤΕΤΑΛΜΕΝΟΣ ΔΗΜΟΤΙΚΟΣ ΣΥΜΒΟΥΛΟΣ ΠΑΙΔΕΙΑΣ**

**ΚΑΛΟΓΕΡΟΠΟΥΛΟΣ ΚΩΝΣΤΑΝΤΙΝΟΣ**

ΕΣ. ΔΙΑΝΟΜΗ:

- Γραφείο Δημάρχου

- Γραφείο Γενικού Γραμματέα

- Δ/νση Πολιτισμού Παιδείας και Νέας Γενιάς

- Τμήμα Παιδείας

- Δ/νση Κοινωνικής Πολιτικής

- Τμήμα Υγείας και Κοινωνικής Προστασίας

- Πρόεδρο Σχολικής Επιτροπής Πρωτ/θμιας Εκπ/σης

- Πρόεδρο Σχολικής Επιτροπής Δευτ/θμιας Εκπ/σης